4 Φεβρουαρίου 2025

Βρυξέλλες

**Για την ευγενή προσοχή της Ύπατης Εκπροσώπου για τις Εξωτερικής Υποθέσεις και την Πολιτική Ασφάλειας, Εκτελεστική Αντιπρόεδρο, Κάγια Κάλλας.**

Θέμα: Επείγουσα δράση της ΕΕ για τις συλλήψεις Κούρδων δημάρχων και για δημοκρατική οπισθοδρόμηση στην Τουρκία.

Αγαπητή ΑΠ/ΥΕ Κάλλας,

Εμείς, Μέλη του Ευρωπαϊκού Κοινοβουλίου, είμαστε βαθιά ανήσυχοι σχετικά με τις πρόσφατες εξελίξεις στην Τουρκία που δείχνουν τη συνεχιζόμενη καταπίεση της κουρδικής πολιτικής εκπροσώπησης και της Δημοκρατίας.

Στις 10 Ιανουαρίου 2025, οι συν-δήμαρχοι του Ακντενίζ, ενός δήμου στην περιοχή της Μερσίνας, κρατήθηκαν από την τουρκική αστυνομία σε μια σειρά από εφόδους. Οι συν-δήμαρχοι, μαζί με άλλους τέσσερις δημοτικούς συμβούλους, συνελήφθηκαν και το Δημαρχείο του Ακντενίζ, κατελήφθη από την αστυνομία. Αυτό σηματοδοτεί ακόμα μια ανησυχητική περίπτωση σχετικά με την αυξανόμενη κυβερνητική καταστολή σε εκλεγμένους αξιωματούχους, κυρίως εκείνους που προέρχονται από το κόμμα DEM, το οποίο έχει αποτελέσει κομβικό εκπρόσωπο του κουρδικού λαού. Η σύλληψη των δημάρχων του Ακντενίζ είναι τμήμα ενός ευρύτερου μοτίβου αυθαίρετων κρατήσεων και διάβρωσης των δημοκρατικών αρχών, όπου η κυβέρνηση παραβλέπει τη λαϊκή βούληση και υποσκάπτει τα νόμιμα εκλογικά αποτελέσματα.

Η τουρκική κυβέρνηση είχε προηγουμένως διορίσει διαχειριστές για τις 6 δημαρχίες που έχει κατακτήσει το κόμμα DEM, υποσκάπτοντας την εκλογική διαδικασία και φιμώνοντας την φωνή της κουρδικής κοινότητας. Η πολιτική του σφετερισμού έρχεται σε αντίθεση με τις πρόσφατες δηλώσεις του Προέδρου Ερντογάν για την πιθανότητα διαλόγου με τον Κούρδο ηγέτη, Αμπντουλάχ Οτσαλάν. Τέτοιες αντιθέσεις εγείρουν ερώτημα γύρω από την ειλικρίνεια της δέσμευσης από την πλευρά της τουρκικής κυβέρνησης για ειρήνη και δημοκρατική μεταρρύθμιση.

Η συνεχιζόμενη καταστολή δεν περιορίζεται μόνο στο εσωτερικό της Τουρκίας αλλά επεκτείνεται και σε ενέργειες της Τουρκίας στο εξωτερικό, ιδιαίτερα με τις στρατιωτικές της επιχειρήσεις εναντίον κουρδικών εγκαταστάσεων στη Συρία. Η επιθετική στάση της τουρκικής κυβέρνησης εναντίον του κουρδικού λαού – τόσο εντός όσο και εκτός Τουρκίας – έχει λάβει ανησυχητικές διαστάσεις και απαιτεί την προσοχή των διεθνών δημοκρατικών θεσμών.

Υπό το πρίσμα αυτών των ανησυχιών, καλούμε με σεβασμό την Ευρωπαϊκή Ένωση να:

1. θέσει το θέμα στην τουρκική κυβέρνηση, προτρέποντας προς τον άμεσο τερματισμό των παράνομων κρατήσεων και τον αντιδημοκρατικό διορισμό διαχειριστών στους δήμους.
2. παρακολουθεί στενά την κατάσταση και να διασφαλίσει πως οι τουρκικές ενέργειες ευθυγραμμίζονται με τα διεθνή στάνταρ για τα ανθρώπινα δικαιώματα και τις δημοκρατικές αρχές.
3. επαναβεβαιώσει την δέσμευση της ΕΕ για υποστήριξη της δημοκρατίας στην Τουρκία, διασφαλίζοντας πως τα δικαιώματα όλων των πολιτών, συμπεριλαμβανομένου και του κουρδικού πληθυσμού γίνονται σεβαστά και ότι θα επιτραπεί στους εκλεγμένους εκπροσώπους να υπηρετήσουν τον λαό που τους ψήφισε για αυτό το αξίωμα.

Πιστεύουμε ότι η Ευρωπαϊκή Ένωση, ως ηγετική δύναμη αναφορικά με την υποστήριξη των δημοκρατικών αξιών, έχει έναν ζωτικό ρόλο να παίξει αντιμετωπίζοντας αυτή τη συνεχιζόμενη κρίση και διασφαλίζοντας ότι η Τουρκία παραμένει υπόλογη για τις ενέργειές της.

Στεκόμαστε αλληλέγγυοι προς τους Κούρδους δημάρχους και πολίτες του Ακτντενίζ και άλλων δήμων που επηρεάζονται και προτρέπουμε την ΕΕ να δράσει προς υπεράσπιση της δημοκρατίας και των ανθρωπίνων δικαιωμάτων.

Προσδοκούμε την υποστήριξή σας για την ανάδειξη αυτών των ανησυχιών στις τουρκικές Αρχές.

1. Nikos Papandreou MEP
2. Evin Incir MEP
3. ÖzlemAlevDemirel MEP
4. MounirSatouri MEP
5. David Cormand MEP
6. Jonas Sjöstedt MEP
7. Hanna Gedin MEP
8. Michael Hadjipantela MEP
9. EmmanouilFragkos MEP
10. Marco Tarquinio MEP
11. MatjazNemec MEP
12. Maria Zacharia MEP
13. VillySovndal MEP
14. Per Clausen MEP
15. ChloeRidel MEP
16. Vladimir Prebilič MEP
17. CostasMavrides MEP
18. Rima Hassan MEP
19. Sebastian Tynkkynen MEP
20. Lucia Yar MEP
21. Catarina Martins MEP
22. FrediBeleris MEP
23. Irene Montero MEP
24. Isa Serra MEP
25. LoucasFourlas MEP
26. Leila Chaibi MEP
27. Carola Rackete MEP
28. IlariaSalis MEP
29. Erik Marquardt MEP
30. MounirSatouri MEP
31. VillySovndal MEP
32. Elio di Rupo MEP
33. Nathalie Loiseau MEP